Ruskopäämarmosetti

Ruskopäämarmosetti eli ruskeapääsilkkiapina (Callithrix flaviceps) on kierteishäntäapinoiden heimoon kuuluva apinalaji.

Ruskopäämarmosettejä tavataan Brasiliassa Espírito Santon ja Minas Geraisin osavaltioissa. Niitä tavataan Atlantin rannikkovuoriston metsissä 300-1200 metrin korkeudella. Ne elävät 3-20 yksilön ryhmissä, joiden jäsenet ovat sukua toisilleen. Verrattuna muihin saman suvun apinoihin ruskopäämarmosetit liikkuvat laajemmalla alueella ja puolustavat kotiseutuaan vähemmän kiivaasti.

Ruskopäämarmosetit syövät puusta irtoavaa kumimaista mahlaa, sieniä ja pieniä eläimiä. Ne painavat keskimäärin noin 400 grammaa.

Lähteet 

Kierteishäntäapinat
Uhanalaiset nisäkkäät